ગાંધીનગર, 4 જુલાઇ : ગુજરાત વિધાનસભાના બજેટ સત્રના ત્રીજા દિવસે ભાજપ દ્વારા રાજ્યમાં પછાતવર્ગની કિશોરીઓને ભગવા રંગની સાયકલો વહેંચવામાં આવી હતી તે મુદ્દો કોંગ્રેસ દ્વારા ઉઠાવવામાં આવ્યો હતો. કોંગ્રેસનું કહેવું હતું કે આમ કરવા પાછળ ભાજપ સરકારનો હેતુ રાજકીય પ્રચાર કરવાનો છે. જ્યારે ભાજપે પોતાના બચાવમાં જણાવ્યું હતું કે આવો રંગ રાત્રે ચલાવતા સમયે સુરક્ષા સંબંધિત પગલાંરૂપે વધારે સારી રીતે પરિવર્તિત થાય તે માટે રાખવામાં આવ્યો છે.